kardosdrur/scandi-wiki huggingface dataset:
Isabelle af Orléans, hertuginde af Guise

Prinsesse Isabelle af Orléans (Isabelle Marie Laure Mercédès Ferdinande; født 7. maj 1878, død 21. april 1961) var et medlem af den franske kongeslægt Bourbon-Orléans. Gennem sit ægteskab blev hun hertuginde af Guise.

Forfædre 
Isabelle af Orléans var sønnedatter af den franske kronprins Ferdinand Filip af Orléans, hertug af Chartres og hans gemalinde Helene af Mecklenburg-Schwerin samt datterdatter af Antoine, hertug af Montpensier.

Hun var oldedatter af kong Ferdinand 7. af Spanien og arvestorhertug Frederik Ludvig af Mecklenburg-Schwerin samt dobbelt oldedatter af kong Ludvig-Filip af Frankrig

Familie 
Isabelle af Orléans var gift med Jean af Guise (1874–1940), hertug af Guise og fransk tronprætendent som Johan 3. af Frankrig.

De fik fire børn:
 den ældste datter blev først gift med Bruno, greve af Harcourt og derefter med en efterkommer af Joachim Murat (regent af Spanien og konge af Napoli).
 den næstældste datter blev gift med Christophoros af Grækenland og mor til Michael af Grækenland.
 den tredje  datter blev gift med en prins af Savoyen (den 3. hertug af Aosta)
 sønnen Henrik af Paris, greve af Paris, var tronprætendent fra 1940. På denne post blev han efterfulgt af sin søn og sønnesøn.

Søskende og franske tronprætendenter 
Isabelle af Orléans var dobbelt oldedatter af kong Ludvig-Filip af Frankrig og sønnedatter af kronprins Ferdinand Filip af Orléans, hertug af Chartres. 

Hendes far blev tronprætendent i 1883, og han blev efterfulgt på denne post af hendes bror i 1894.

Isabelle af Orléans havde tre søstre. Selv var hun den næstyngste søster. 

Den ældste søster var Amélie af Orléans, der var Portugals sidste dronning i 1889–1908. Hun var gift med kong Karl 1. af Portugal. 

Den næstældste søster var gift med en prins af Savoyen (den 2. hertug af Aosta). 

Den yngste søster blev gift med en prins af Begge Sicilier. Hun blev mormor til kong Juan Carlos af Spanien. 

Isabelle af Orléans's fire brødre døde i 1875, 1881, 1924 og 1926. De efterlod sig ikke børn. 

Efter den længstlevende brors død i 1926, blev Isabelles mand (Jean af Guise) tronprætendent. I 1940 blev han efterfulgt på denne post af deres søn (Henrik af Paris) og derefter af deres sønnesøn og oldesøn.

Referencer 

Tronprætendenter
Huset Bourbon-Orléans
Nordisk kombineret under vinter-OL 2018 – Normal bakke og 10 km – Herrer

Normal bakke og 10 km for herrer under nordisk kombineret under vinter-OL 2018 i Pyeongchang, Sydkorea blev afholdt på Alpensia Ski Jumping Stadium og Alpensia Cross-Country Centre den 14. februar 2018.

Resultater

Skihop 
Skihop blev afholdt klokken 15:30.

Langrend 
Langrend blev afholdt klokken 18:00.

Referencer 

Nordisk kombineret under vinter-OL 2018
Julepyramide

En julepyramide () er en type julepynt, der stammer fra folklore og skikke i Erzgebirgeområdet i Tyskland. Traditionen spredte sig først til resten af Europa, primært Italien og England, og i 1700-tallet blev den ført med immigranter til USA. Julepyramider består af en dekoreret ydre pyramideform med lysestager og en central karrusel med rotorblade på toppen, som bliver drevet rundt af den varme luft fra de tændte stearinlys. Karrusellen er ofte dekoreret med julekrybbe eller andre julefigurer som engle og vise mænd, men den kan også være udsmykket med scener fra skov- og minedrift.

Referencer 

Julepynt
Tysk kultur
Pitch Perfect

Pitch Perfect er en amerikansk musikalsk romantisk komediefilm fra 2012 instrueret af Jason Moore og skrevet af Kay Cannon. Den indeholder ensemble skuespillere, herunder Anna Kendrick, Skylar Astin, Rebel Wilson, Anna Camp, Brittany Snow, Hana Mae Lee, Alexis Knapp, Ester Dean, Kelley Jakle, Shelley Regner, Wanetah Walmsley, Adam DeVine, Ben Platt, Utkarsh Ambudkar, John Michael Higgins og Elizabeth Banks. Filmen er løst tilpasset fra Mickey Rapkins non-fiktion bog med titlen Pitch Perfect: The Quest for Collegiate a Cappella Glory. Filmoptagelse afsluttedes i december 2011 i Baton Rouge, Louisiana.

Referencer

Eksterne henvisninger 
 

Amerikanske film fra 2012
Musicalfilm fra USA
Romantiske film fra USA
Komediefilm fra USA
Ditte & Louise (tv-serie)

Ditte & Louise er en dansk prisbelønnet komedieserie fra DR1. Serien er skrevet og udviklet af Ditte Hansen og Louise Mieritz. Den blev udgivet i 2015-2016 og blev efterfulgt af biograffilmen Ditte & Louise, udviklet af Nordisk Film.

Plot 
Serien skildrer Ditte og Louises tid i skuespillerbranchen, hvor de kæmper imod chauvinistiske og sexistiske tendenser.

Medvirkende 

 Ditte Hansen - Ditte
 Louise Mieritz - Louise
 Henrik Vestergaard - Thomas
 Sasha Sofie Lund - Tilde
 Solbjørg Højfeldt - Inger, Louises mor
 Viggo Korf-Hansen - Bjørn
 Henrik Noël Olesen - Arnold
 Jakob Cedergren - Sebastian
 Jesper Christensen - Ib

Desuden har en serien en lang række gæsteoptrædener, bl.a. fra Trine Dyrholm, Iben Hjejle, Lars Mikkelsen, Mia Lyhne, Joachim B. Olsen, samt Keld og Hilda Heick.

Produktion 
Ditte & Louise var den første komedie-serie der blev lanceret på DR1 i femten år, hvor komedie har været et vigtigere element ved søsterkanalen DR2. Produktionsbudgettet for en sæson udgjorde 14 millioner kroner. Serien henter inspiration fra bl.a. Klovn, Ridley Scotts Thelma og Louise, samt Christian Braad Thomsens Koks i kulissen med Helle Ryslinge og Anne Marie Helger.

Forud for serien havde Hansen og Mieritz samarbejdet som værter Bodil-prisfesten og som manuskriptforfattere til Cirkusrevyen. De har også arbejdet samarbejdet på stykket Den Vægelsindede som havde premiere ved Odense Teater samme år som deres serien blev lanceret.

Udgivelse 
Serien blev lanceret på DRs hovedkanal DR1, hvor den blev vist fredag kl. 21:25, set i branchen som prime-time. Den første sæson modtog en Robert for Årets Korte Serie. Ditte Hansen og Louise Mieritz var i gang med udviklingen af en tredje sæson, da DR1's kanalchef valgte at trække støtten til serien, på baggrund af dens seertal. Det blev mødt med kritik fra flere medier, bl.a. fra Information, der kaldte beslutningen selvironisk. Mieritz udtrykkede hendes overraskelse over beslutningen, eftersom serien havde klaret sig solidt på streamings-tjenester.

Sæson 1 
Alle afsnit af første sæson er skrevet af Hansen og Mieritz, og instrueret af Niclas Bendixen. Første sæson blev lanceret 05. juni 2015 og kørte de næste syv uger frem.

Sæson 2 
Alle afsnit af anden sæson er skrevet af Hansen og Mieritz, og instrueret af Niclas Bendixen. De to første afsnit af anden sæson blev vist på DR1 den 04. november 2016, hvorefter hele sæsonen blev gjort tilgængelig online.

Referencer

Eksterne henvisninger 
 

Komedieserier fra Danmark
Danske tv-serier fra 2010'erne
Vincent Bueno

Vincent Bueno (født 10. december 1985) er en østrigsk sanger. 

Han skulle have repræsenteret Østrig ved Eurovision Song Contest 2020 i Rotterdam med sangen "Alive". Eurovision Song Contest 2020 blev imidlertid aflyst på grund af COVID-19-pandemien. Senere i marts 2020 bekræftede ORF, at Vincent Bueno vil repræsentere Østrig i Eurovision Song Contest 2021.

Eksterne henvisninger 
 
  

Sangere fra Østrig
Østrigs Eurovision Song Contest-deltagere
Deltagere ved Eurovision Song Contest 2020
Deltagere ved Eurovision Song Contest 2021
Anders Christiansen (journalist)

Anders Christiansen (født 1977) er en dansk journalist og radiovært.

Christiansen var vært på Radio24syvs daglige kulturprogram AK24syv fra 2011 til 2019. I 2015 stod han sammen med sin kollega René Fredensborg bag podcastserien Sincere, der med gravende journalistik undersøger påstande om misbrug af Wikipedia til at fremme egne interesser, hvor Jesper Winge Leisner beskyldes for manipulationer af indholdet på Wikipedia-profiler.

I 2018 vandt Anders Christiansen årets gode samtale ved Prix Radio for interviewet Hvad siger stemmerne?, som var en samtale med stemmerne inden i en skizofren mands hoved. Efter Radio24syvs lukning skiftede Anders Christiansen til R4dio, hvor han er vært på programmet Krimiland, hvori han forsøger at omdanne mordet på Olof Palme til en tv-serie.

Referencer 

Journalister fra Danmark
Ansatte ved Radio24syv
Karel Gott

Karel Gott (født 14. juli 1939, død 1. oktober 2019) er en tjekkisk sanger, som i London repræsenterede Østrig ved Eurovision Song Contest 1968 med sangen "Tausend Fenster".

Kendte sange

Sondringer

Eksterne henvisninger 

 

Sangere fra Tjekkiet
Østrigs Eurovision Song Contest-deltagere
Deltagere ved Eurovision Song Contest 1968
Morten Müller

Morten Müller (født 28. februar 1828 i Holmestrand i Vestfold, død 10. februar  1911) var en norsk landskabsmaler. Han er særlig kendt for sine romantiske malerier af fjorde og fyrreskove.

Liv og arbejde 
Han var søn af faderen med samme navn, Morten Müller (1791–1864) og Cecilie Cathrine Frost (født 1790). Morten Müller begynde sine kunststudier hos Adolph Tidemand og Hans Gude i Düsseldorf i Tyskland fra 1847 til 1848. Senere fortsatte han som student ved akademiet i byen under Johann Wilhelm Schirmer. Fra 1866 til 1873 boede Morten Müller i Oslo, der han fra 1870 underviste på en malerskole i Oslo. Derefter  arbejdede han i Düsseldorf og blev der frem til sin død. 

I 1874 blev Morten Müller hofmaler og medlem af akademiet i Stockholm.

Malerier (udvalg) 
Nasjonalgalleriet i Oslo har seks billeder  Morten Müller, Bergen kunstmuseum to og Stockholm museum tre.

 Norsk landskab ((Nasjonalgalleriet))
 Ved Hardangerfjordens udløb (1866) (Nasjonalgalleriet)
 Fyrskov (i Galerie zu Hamburg)
 Stor fyrskov
 Sinclairs landgang i Romsdalen, med historisk staffage af Tidemand (1876), 
 Natlig fiskefangst i Norge
 Norsk vandfald med fyrreskov (1879), 
 Norsk fiskehavn ved Christianiafjorden (1880), 
 Norwegische Waldgegend mit Elentieren
 Norsk skov (1883), 
 Norwegische Fernsicht (1886).

Referencer

Eksterne henvisninger 

 Morten Müller i Norsk kunstnerleksikon
 Utstilling i Baroniet i Rosendal
 Fossestrk 1895
 Skogsidyll
 Sommer ved fjorden
 Fjordlandskap
 Sinclairs landgang i Romsdalen 1876

Malere fra Norge
Landskabsmalere
Nováky

Nováky er en by og kommune i distriktet Prievidza i regionen Trenčín i det nordvestlige Slovakiet. Den ligger kun 170 kilometer fra den slovakiske hovedstad Bratislava. Byen har et areal på 19,29 km² og en befolkning på  indbyggere.

Referencer

Eksterne links 
 

Byer i Slovakiet
Karl Franz af Preussen

Prins Karl Franz af Preussen () (født 15. december 1916, død 23. januar 1975) var en tysk prins af Preussen.

Prins Karl Franz var den eneste søn af Prins Joachim af Preussen og prinsesse Marie Auguste af Anhalt. Han var dermed barnebarn af Kejser Wilhelm 2. af Tyskland. Prins Karl Franz' ældste søn, Prins Franz Wilhelm giftede sig i 1976 med den russiske tronprætendent Storfyrstinde Maria Vladimirovna af Rusland.

Eksterne henvisninger 

Huset Hohenzollern
Tyskere i 1900-tallet
Personer fra Potsdam
Kongelige fra Preussen
Russell Tovey

Russell George Tovey (født 14. november 1981) er en britisk skuespiller, kendt blandt andet for rollen som George Sands i tv-serien Being Human. Han har desuden, blandt andet, medvirket i både teaterstykket The History Boys og i dennes filmversion fra 2006.

Udvalgt filmografi

Film 
2006: The History Boys – Peter Rudge
2014: Pride – Tim
2016: The Pass – Jason
2019: The Good Liar – Steven

Tv-serier 
2008–2012: Being Human – George Sands
2008: Little Dorrit – John Chivery
2010–2013: Him & Her – Steve Marshall
2010–2011: Doctor Who Confidential – Fortæller
2013–2015: The Job Lot – Karl Lyndhurst
2014–2015: Looking – Kevin Matheson
2016–2018: Quantico – Harry Doyle

Referencer

Eksterne henvisninger 

 

Teaterskuespillere fra England
Tv-skuespillere fra England
Filmskuespillere fra England
Briter i 1900-tallet
Briter i 2000-tallet
Mana Ohyama

Mana Ohyama (født 7. december 1992) er en kvindelig japansk håndboldspiller som spiller for Hokkoku Bank Handball og Japans kvindehåndboldlandshold.

Hun repræsenterede , da hun var blandt de udvalgte i landstræner Ulrik Kirkelys endelige trup ved Sommer-OL 2020 i Tokyo, hvor holdet endte på en samlet 12. plads. Hun deltog også ved VM 2015 i Danmark og VM 2017 i Tyskland.

Hun var også med til at vinde sølv ved Asienmesterskabet i 2018 på hjemmebane, dog efter finale-nederlag til , med cifrene 25-30.

Referencer

Eksterne henvisninger 
 

Håndboldspillere fra Japan
Håndboldspillere ved sommer-OL 2020
Intersport Cup 2019

Intersport Cup 2019 var den 19. udgave af Norges håndboldforbunds firenationersturnering og afholdtes fra den 26. – 29. september 2019 i DNB Arena i Stavanger i Norge. Turneringen havde deltagelse af , ,  og værtsnationen . Norge vandt turneringen for fjerde gange i træk og trettende gang i alt.

Turneringen havde ændret navn til Intersport Cup, efter 18 år med sponsornavnet Møbelringen Cup.

Resultater

Referencer

Eksterne henvisninger 
Intersport Cup på NHF

Møbelringen Cup
Håndbold i 2019
Náchod

Náchod () er en by i den nordøstlige del i Tjekkiet. Náchod har  indbyggere. Byen er hovedby i distriket Náchod i regionen Hradec Králové og ligger tæt ved grænsen til Polen.

Eksterne henvisninger og kilder

Fodnoter

Eksterne henvisninger 

 Byen Náchods officielle hjemmeside

Byer i Tjekkiet
Byer i Hradec Králové
Kærester

Kærester er flertal af kæreste. Det kan også henvise til:
 Kærester (film fra 1988) – amerikansk film fra 1988 instrueret af Donald Petrie
 Kærester (film fra 2005) – amerikansk film fra 2005 instrueret af Ben Younger (originaltitel: Prime)
 Kærester (film fra 2016) – dansk film fra 2016 instrueret af Niels Holstein Kaa
Bombshell

Bombshell er en amerikansk dramafilm fra 2019, instrueret af Jay Roach. Filmen har Charlize Theron, Margot Robbie, Nicole Kidman og John Lithgow i bærende roller og skildrer den sande beretning om den amerikanske tv-station Fox News i dagene omkring udbredelsen af #MeToo-bølgen. På dansk har den undertitlen "Opgørets time". Den er udtaget til Biografklub Danmark i 2020.

Medvirkende 

 Charlize Theron - Megyn Kelly
 Nicole Kidman - Gretchen Carlson
 Margot Robbie - Kayla Pospisil
 John Lithgow - Roger Ailes
 Kate McKinnon - Jess Carr
 Connie Britton - Beth Ailes
 Mark Duplass - Douglas Brunt
 Rob Delaney - Gil Norman
 Malcolm McDowell - Rupert Murdoch
 Allison Janney - Susan Estrich
 Alice Eve - Ainsley Earhardt
 Brigette Lundy-Paine - Julia Clarke
 Liv Hewson - Lily Balin
 Alanna Ubach - Jeanine Pirro
 Elisabeth Röhm - Martha MacCallum
 Spencer Garrett - Sean Hannity
 Ashley Greene - Abby Huntsman

Referencer

Eksterne henvisninger 
 

Amerikanske film fra 2019
Dramafilm fra USA
The Killing of a Sacred Deer

The Killing of a Sacred Deer er en psykologisk thriller fra 2017, instrueret af Yorgos Lanthimos. Filmen har Colin Farrell, Nicole Kidman, Barry Keoghan og Alicia Silverstone på rollelisten. Den fik premiere ved Cannes Film Festival og blev udgivet i enkelte danske biografer i november 2017.

Medvirkende 
 Colin Farrell - Steven Murphy
 Nicole Kidman - Anna Murphy
 Barry Keoghan - Martin
 Raffey Cassidy - Kim Murphy
 Sunny Suljic - Bob Murphy
 Alicia Silverstone - Martins mor
 Bill Camp - Matthew

Referencer

Eksterne henvisninger 
 

Britiske film fra 2017
Thrillerfilm fra Storbritannien
Robert C. Richardson

Robert Coleman Richardson (født 26. juni 1937, død 19. februar 2013) var en amerikansk eksperimentel fysiker, der forskede i helium-3 egenskaber ved ekstremt lave temperaturer. Han modtog nobelprisen i fysik sammen med David Lee og Douglas Osheroff 1996 for deres opdagelse af helium-3's superfluiditet, hvilket det gjorde i 1972 på Cornell Universitys Laboratory of Atomic and Solid State Physics.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Dudince

Dudince er en by og kommune i distriktet Krupina i regionen Banská Bystrica i det sydlige Slovakiet. Den ligger kun 170 kilometer fra den slovakiske hovedstad Bratislava. Byen har et areal på 6,85 km² og en befolkning på  indbyggere.

Geografi
Dudince ligger ved foden af Karpaterne og Krupina sletten i dalen ved Štiavnica floden. Byen ligger omkring 27 km sydvest for Krupina og 15 km nord for Šahy. Byen er vokset sammen med den tidligere selvstændige by Merovce.

Byen ligger i vinområdet Stredoslovenska og er omgivet af vingårde. I området findes flere romerske bade.

Historie

Arkæologiske udgravninger viser at byen var beboet i den Yngre stenalder. De første skriftlige kilder fra 1284 henviser til byen som Dyud. Et dokument fra 1301 nævner to separate byer i området: Horne og Dolbe Dudince. Det nuværende navn, Dudince, er dateret til 1773.

Den første henvisning til de varme kilder omkring byen findes i et dokument fra 1551, men der er stærke beviser for at romerne kendte til de termiske basiner for over 2000 år siden. I 1777 henvises de varme kilder til under navnet Gyogy af professor Johann von Crantz, der også omtalte kilderne som “det østrigske monarkis helende kilder”.

I 1828 var der blot 19 huse og 128 indbyggere i Dudince. Det tal er i dag steget til omkring 1500 indbyggere.

I 2013 lagde byen ramme for det europæiske stavgangsmesterskab. Vinderen af mesterskabet blev slovakiske Macej Toth, der i øvrigt satte den tredje hurtigste gennemførselstid på 50 km stavgang nogensinde.

Demografi 
I 2001 havde byen 1500 indbyggere. Af dem var 95,67 % slovakkere, 3,53 % ungarer og 0,2 % romaer. Den religiøse sammensætning i byen var 55,67 % romerske katolikker, 23,93 % lutheranere og 11,26 % folk uden religiøs tilknytning.

Referencer

Eksterne links 
 

Byer i Slovakiet
Lion

Lion er et australsk-amerikansk drama fra 2016 instrueret af Garth Davis. Filmen har Dev Patel, Rooney Mara, Nicole Kidman og David Wenham på rollelisten. Filmen er baseret på den sande historie om den adopterede Saroo Brierley der opsøger sin biologiske familie, 25 år efter de blev adskilt.

Lion modtog seks Oscar-nomineringer i 2017, heriblandt Bedste Film, nomineringer til Patel og Kidman for deres skuespillerpræstationer, samt for Bedste Adapterede Manuskript. Den vandt to BAFTA-priser, en for Patels arbejde og en for filmens manuskript. Filmen klarede sig godt i biografen, hvor den indtjente $140 millioner på verdensplan og er en af de mest indtjenende australske film nogensinde, mens den solgte 69.893 billetter i Danmark.

Medvirkende 

 Dev Patel – Saroo Brierley
 Sunny Pawar – Ung Saroo Brierley
 Rooney Mara – Lucy, Saroos kæreste
 David Wenham – John Brierley, Saroos far
 Nicole Kidman – Sue Brierley, Saroos mor
 Abhishek Bharate – Guddu Khan, Saroos biologiske bror
 Priyanka Bose – Kamla Munshi, Saroos biologiske mor

Eksterne henvisninger 
 

Amerikanske film fra 2016
Film fra Australien
Engelsksprogede film
Far and Away

Far and Away er et amerikansk historisk drama af Ron Howard, udgivet i 1992. Filmen markerer den anden kollaboration mellem Tom Cruise og Nicole Kidman. John Williams har komponeret filmens underlægningsmusik.

Plot
Filmen foregår i slutningen af det 19. århundrede, hvor to unge mennesker, den fattige Joseph Donnelly (Cruse) og overklasse-kvinden Shannon Christie (Kidman), danner et bånd over deres drømmen om at starte et liv i Amerika. I Irland, sidder Joseph på hans fars dødsleje, da han får besked på at efterleve drømmen om at eje eget land. Han ender i uenigheder med hans udlejer, og flygter med Shannon, som er blevet lovet land i Amerika. Historien skildrer deres hindringer for at etablere en tilværelse i Oklahoma.

Medvirkende
 Tom Cruise - Joseph Donnelly
 Nicole Kidman as Shannon Christie
Thomas Gibson - Stephen Chase
 Robert Prosky - Daniel Christie
 Barbara Babcock - Nora Christie
 Cyril Cusack - Danty Duff
 Eileen Pollock - Molly Kay
 Colm Meaney - Kelly
 Douglas Gillison - Dermody
 Michelle Johnson - Grace
 Clint Howard - Flynn
 Rance Howard - Tomlin
 Niall Tóibín - Joseph Donnellys far

Udgivelse
Filmen blev udgivet i danske biografer 11. september 1992 og solgte 162.713 biografbilletter.

Referenecer

Eksterne henvisninger 
 

Amerikanske film fra 1992
Actionfilm fra USA
Engelsksprogede film
To Die For

To Die For er en amerikansk satirefilm fra 1995, instrueret af Gus Van Sant. Filmen har Nicole Kidman, Joaquin Phoenix og Casey Affleck to rollelisten. Den skildrer den dedikerede karriere-kvinde Suzanne Stone, som ønsker berømmelse som vært for vejrudsendelser på TV. Kidman modtog hendes første Golden Globe for hendes præstation. Filmen er baseret på  Joyce Maynards roman af samme navn, som selv bygger på den sande historie om Pamela Smart.

Medvirkende
 Nicole Kidman - Suzanne Stone-Maretto
 Matt Dillon - Larry Maretto
 Joaquin Phoenix - Jimmy Emmett
 Casey Affleck - Russell Hines
 Illeana Douglas - Janice Maretto
 Alison Folland - Lydia Mertz
 Dan Hedaya - Joe Maretto
 Maria Tucci - Angela Maretto
 Wayne Knight - Ed Grant
 Kurtwood Smith - Earl Stone
 David Cronenberg - Man ved søen

Ekstern henvisning 
 

Amerikanske film fra 1995
Engelsksprogede film
Rabbit Hole

Rabbit Hole er en amerikansk dramafilm fra 2010, instrueret af John Cameron Mitchell. Filmens rolleliste inkluderer Nicole Kidman, Aaron Eckhart, Dianne Wiest, Miles Teller og Sandra Oh, mens Kidman også er krediteret som producer. Filmen er baseret på teaterstykket af samme navn, som skildrer et ægtepar der har mistet deres barn i en ulykke. Kidman modtog hendes tredje Oscar-nominering for filmen.

Medvirkende 
Nicole Kidman - Becca Corbett
Aaron Eckhart - Howie Corbett
Dianne Wiest - Nat, Becca's mother
Miles Teller - Jason, the driver
Tammy Blanchard - Izzy, Becca's sister
Sandra Oh - Gabby
Jon Tenney - Rick
Stephen Mailer - Kevin
Giancarlo Esposito - Auggie
Rob Campbell - Bob

Eksterne henvisninger 
 

Amerikanske film fra 2010
Engelsksprogede film
Stressed Out

"Stressed Out" er en sang skrevet af duoen Twenty One Pilots, fra deres fjerde studiealbum Blurryface. Sangen er skrevet af Tyler Joseph og produceret af Mike Elizondo.

Singlen blev nomineret til en Grammy Award for årets indspilning og bedste Pop Duo/Group Performance, og modtog den sidstnævnte.

Hitlister

Ugelige

Slutår

Referencer

Eksterne henvisninger 
 , Fueled By Ramens kanal

Singler fra 2015
Sange fra 2015
Nordisk kombineret under vinter-OL 2018 – Hold - Stor bakke og 4x5 km – Herrer

Stor bakke og 4×5 km for mænd ved vinter-OL 2018 fandt sted den 22. februar 2018. Der blev hoppet på storbakke, og derefter kørt 4×5 km langrend.

Resultater

Skihop
Skihop blev afholdt klokken 16:30.

Referencer 

Nordisk kombineret under vinter-OL 2018
Hjertebladet vandaks

Hjertebladet Vandaks (Potamogeton perfoliatus) er  en vandplante i vandaks-familien der er let at kende på den hjerteformede bladgrund. Stænglens længde varierer meget, og bliver længst, op til to meter, hvor planten vokser i dybere  søer.

Hjertebladet Vandaks vokser i søer og vandløb med klart vand, men også i brakvand i fjorde og nor. Den findes  hist og her i Jylland men  er ret sjælden på Øerne.

Referenecer 

Vandaks-familien
Vandplanter
Beinir Johannesen

Beinir Johannesen (født 1997) er en færøsk politiker (FF), handelsleder og studerende fra Klaksvík. Han blev valgt i Lagtinget ved lagtingsvalget 2019 for første gang. I november 2022 blev han valgt til formand for Fólkaflokkurin.

Politisk karriere 
Han startede sin politiske karriere som byrådsmedlem i Klaksvík byråd. Han har afsluttet gymnasiet og stillede for første gang op til lagtingsvalg i 2019 og blev også indvalgt den 31. august 2019 med 998 personlige stemmer og blev derved den politiker hos Fólkaflokkurin, der fik flest personlige stemmer. Han var 22 år gammel, da han blev valgt i lagtinget første gang. Før lagtingsvalget stillede han også op til Folketingsvalget den 5. juni 2019 og fik 677 personlige stemmer. Ved lagtingsvalget 2022 blev han genvalgt med 1688 personlige stemmer, hvilket var næstflest af alle.

Familie 
Beinir Jo­hann­e­sen er barnebarn til Vilhelm Johannesen, der var lagtingsmedlem fra 1980-2008. Hans onkel er Aksel V. Johannesen, formand for Javnaðarflokkurin og tidligere lagmand.

Referencer 

Politikere fra Fólkaflokkurin
Lagtingsmedlemmer fra Færøerne
Personer fra Klaksvik